Diari Oficial de la Generalitat Valenciana


Sumari del DOGV 4478, del 10-04-2003 (2003/4125)

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència 1171, del Tribunal Superior de Justícia de la Comunitat Valenciana (expedient V-87/2002).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/4125


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència 1171, del Tribunal Superior de Justícia de la Comunitat Valenciana (expedient V-87/2002). [2003/4125]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, recurs núm. 475/93, promogut per la senyora Elena Gil Bayo, en nom i representació de la senyora Asunción Bonmatí Salinas, la senyora Antonia Reus Fernández, la senyora Manuela Bonmatí Salinas i el senyor Santiago Mira Urban, contra resolució del conseller d'Obres Públiques, Urbanisme i Transports de 23-12-92, que desestima els recursos d'alçada interposats contra l'Acord de la Comissió Territorial d'Urbanisme d'Alacant de 16-12-91 d'aprovació definitiva de la modificació puntual del Pla Parcial Sector RT.2 de Santa Pola, s'ha dictat Sentència número 1171, de 31 de desembre de 1996, la part dispositiva del qual diu així:
  
?Decidim: que estimant el recurs contenciós administratiu interposat per la senyora Asunción Bonmatí Salinas, per la senyora Antonia Reus Fernández, per la senyora Manuela Bonmatí Salinas i pel senyor Santiago Mira Urban, contra Acord de la Comissió Territorial d'Urbanisme d'Alacant, de 16 de desembre de 1991, d'aprovació definitiva de la modificació puntual del Pla Parcial sector RT.2, del municipi de Santa Pola; i resolució del conseller d'Obres Públiques, Urbanisme i Transports, de 23 de desembre de 1992, que desestima els recursos d'alçada interposats contra l'anterior acord; i al mateix temps declara la seua inadmissibilitat per extemporaneïtat. Acords de l'Ajuntament de Santa Pola, de 25 de juny de 1993, d'aprovació definitiva de la modificació puntual del projecte de reparcel·lació del sector RT2, i de la modificació puntual del projecte d'urbanització del sector RT.2. Els declarem contraris a dret, anul·lem i deixem sense efecte. Sense fer expressa imposició de les costes processals.-
  
La sentència esmentada va ser aclarida per interlocutòria de 25 de febrer de 1997, la part dispositiva de la qual diu: ?la Sala acorda la correcció de la resolució de la Sentència núm. 1171/96, en el punt referent a les costes, i que haurà de quedar redactat en el sentit de ?fer expressa imposició d'estes a les administracions demandades.-
  
Vista la Sentència de 13 de maig de 2002, de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 4426/1997, per la qual s'acorda:
  
?Que hem de declarar i declarem que no pertoca el recurs de cassació núm. 4426/1997 condemnant al recurrent en les costes d'este.-
  
En virtut d'això, esta Conselleria d'Obres Públiques, Urbanisme i Transports de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 1171, de 31 de desembre de 1996, del Tribunal Superior de Justícia de la Comunitat Valenciana i publica esta resolució en el DOGV
  
València, 13 de febrer de 2003.- El conseller: José Ramón García Antón.